Lav et referat af nedenstående tekst:

Tekst:
På C. W. Obels plads i Aalborg er den en måge, der styrer det hele; mågen Mogens. - Han vender tilbage år efter år, fordi han ved, at om sommeren så er der bare gratis mad her, siger tjener Mikael Meyer fra Søgaards Bryghus. Hele dagen patruljerer mågen Mogens i sit lille kongerige på udkig efter en godbid. - Den flyver lidt rundt og venter på, at folk rejser sig, og så hapser den maden, siger tjener Sofie Abild fra Cafe Vi.2. Mogens er ikke alene. Måger er i stigende grad begyndt at søge mod byerne, hvor de nemt kan finde mad. - Byen er et fantastisk godt sted at bo. Der er masser af rede muligheder på tagene, og der er masser af mad i bybilledet, som er let tilgængeligt, siger vildtkonsulent fra Naturstyrelsen, Ivar Høst. En gang imellem kommer der andre måger til pladsen, men dem smider Mogens væk. - Tager de små måger dens mad, så er den over dem med det samme, siger tjener Mikael Meyer fra Søgaards Bryghus. Mogens snupper fra gæsterne Det er som reglen rester, Mogens får fat i, men nogle gange lykkedes det for ham at få fat i maden før gæsterne. - I går der skete der det, at vi havde tre gæster, som fik serveret burger, og så skal en af dem på toilettet. De andre læner sig tilbage og venter på ham, men så flyver den ned og hapser en af burgerne, siger tjener Mikael Meyer fra Søgaards Bryghus. Meld mågerne Aalborg Kommune, som har ansvaret for at regulere mågerne, er godt klar over problemet og opfordre folk til at melde mågerne hvis de skaber problemer. - Hvis man er helt sikker på, at det er et enkelt individ, der har specialiseret sig i det der, så vil man kunne fjerne den, og så vil problemet være løst her og nu. Men der kan jo godt være andre måger der har samme tendenser og så er der bare en ny Mogens i overmorgen, siger vildtkonsulent fra Naturstyrelsen, Ivar Høst. Hvis du oplever problemer med måger, kan du tippe Aalborg Kommune på aalborg.dk/tip.

Referat:
Det varme vejr har sat gang i udeserveringen i Aalborg, men cafegæsterne bliver i stigende grad generet af tyvagtige måger, som stjæler maden fra dem. På C.W. Obels plads er problemet dog kun en enkel måge, men til gengæld styrer han hele pladsen.